9. โครงสร้างการจัดการ

9.1 ผังโครงสร้างองค์กร

9.2 โครงสร้างคณะกรรมการ

โครงสร้างการจัดการของบริษัทฯ ประกอบด้วยคณะกรรมการทั้งหมด 3 ชุด คือ คณะกรรมการบริษัท
คณะกรรมการตรวจสอบ และคณะกรรมการบริหาร ดังรายละเอียดต่อไปนี้

คณะกรรมการบริษัท

ณ วันที่ 31 ธันวาคม 2549 บริษัทฯ มีกรรมการทั้งหมดจำนวน 11 ท่าน ดังนี้

1. นายเอกกมล คีรีวัฒน์ ประธานกรรมการ และกรรมการอิสระ

2. นายอภิสิทธิ์ งามอัจฉริยะกุล กรรมการและประธานกรรมการบริหาร

3. นายสมชัย วนาวิทย กรรมการและกรรมการบริหาร

4. นายสุนทร อาจอำนวยวิภาส ประธานกรรมการตรวจสอบและกรรมการอิสระ

5. นางสาววิไลพร พันธ์ศรีมังกร กรรมการตรวจสอบและกรรมการอิสระ

6. นายสุเมธ เลิศตันติสุนทร กรรมการตรวจสอบ และกรรมการอิสระ

7. นายสมศักดิ์ งามอัจฉริยะกุล กรรมการ และกรรมการบริหาร

8. นางสาวเพียงใจ แซ่โง้ว กรรมการ และกรรมการบริหาร

9. นายธนกฤษณ์ งามอัจฉริยะกุล กรรมการ และกรรมการบริหาร

10.นางสาวขวัญจิตร์ อุดมสุขนิรันดร กรรมการ

11. นางเอกมณี กุลจรัญชัย กรรมการ

โดยที่มีเลขานุการคณะกรรมการคือ นายสมชัย วนาวิทย

กรรมการผู้มีอำนาจผูกพันตามหนังสือรับรองบริษัทฯ เป็นดังนี้

นายอภิสิทธิ์ งามอัจฉริยะกุล นายสมชัย วนาวิทย นายสมศักดิ์ งามอัจฉริยะกุล นางสาวเพียงใจ
แซ่โง้ว และนายธนกฤษณ์ งามอัจฉริยะกุล กรรมการ สองในห้า
ลงลายมือชื่อร่วมกันและประทับตราบริษัท

คณะกรรมการตรวจสอบ (ประวัติคณะกรรมการตรวจสอบ ดังปรากฏในเอกสารแนบ 1)

บริษัทฯ มีคณะกรรมการตรวจสอบจำนวน 3 ท่าน ประกอบด้วย

1.  นายสุนทร อาจอำนวยวิภาส ประธานกรรมการตรวจสอบ

    2. นางสาววิไลพร พันธ์ศรีมังกร กรรมการตรวจสอบ

    3. นายสุเมธ เลิศตันติสุนทร กรรมการตรวจสอบ

โดยที่มีเลขานุการคณะกรรมการตรวจสอบคือ คุณไพลิน เดชวรภัทร

คณะกรรมการบริหาร

บริษัทฯ มีคณะกรรมการบริหารมีจำนวน 5 ท่าน ประกอบด้วย

  1. นายอภิสิทธิ์ งามอัจฉริยะกุล ประธานกรรมการบริหาร

  2. นายสมชัย วนาวิทย กรรมการบริหาร

  3. นายสมศักดิ์ งามอัจฉริยะกุล กรรมการบริหาร

  4. นางสาวเพียงใจ แซ่โง้ว กรรมการบริหาร

5. นายธนกฤษณ์ งามอัจฉริยะกุล กรรมการบริหาร

คณะผู้บริหาร

บริษัทฯ มีผู้บริหารจำนวน 5 ท่าน ประกอบด้วย

  1. นายอภิสิทธิ์ งามอัจฉริยะกุล กรรมการผู้จัดการ

  2. นายสมชัย วนาวิทย รองกรรมการผู้จัดการ

  3. นายสมศักดิ์ งามอัจฉริยะกุล ผู้ช่วยกรรมการผู้จัดการสายงานบริหาร 4. นางสาวจันทนี
  พันธุ์ดี ผู้ช่วยกรรมการผู้จัดการสายงานพัฒนาธุรกิจ 5. นางสาวนิภาพร นิมิตรมงคลชัย
  ผู้ช่วยกรรมการผู้จัดการสายงานบัญชีและการเงิน

(รายละเอียดของกรรมการและผู้บริหารทุกท่านปรากฏในเอกสารแนบ)

ขอบเขตอำนาจหน้าที่ของคณะกรรมการบริษัท

คณะกรรมการมีอำนาจหน้าที่จัดการบริษัทฯ ให้เป็นไปตามกฎหมาย วัตถุประสงค์ ข้อบังคับ
มติของที่ประชุมผู้ถือหุ้น กำหนดนโยบายและทิศทางดำเนินงาน งบประมาณประจำปี การบริหารเงิน
การบริหารความเสี่ยงของกิจการ
กำกับและควบคุมดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพ
และประสิทธิผล และมีความรับผิดชอบต่อผู้ถือหุ้นอย่างสม่ำเสมอ รักษาผลประโยชน์ของผู้ถือหุ้น
พร้อมทั้งมีการเปิดเผยข้อมูลอย่างถูกต้องครบถ้วน มีมาตรฐาน และโปร่งใส
รวมทั้งมีอำนาจมอบหมายแต่งตั้งกรรมการจำนวนหนึ่งให้เป็นกรรมการบริหารเพื่อดำเนินการอย่างหนึ่งอย่างใดหรือหลายอย่าง
และมีอำนาจพิจารณาอนุมัติการกู้หรือการขอสินเชื่อใด ๆ จากสถาบันการเงิน
รวมตลอดถึงการชำระหรือใช้จ่ายเงินเพื่อธุรกรรมตามปกติธุรกิจของบริษัท
เช่นการใช้จ่ายเงินเพื่อการลงทุน เพื่อการจัดซื้อที่ดิน หรือจัดซื้อที่ดินพร้อมสิ่งปลูกสร้าง
และใช้จ่ายเพื่อการดำเนินงานต่าง ๆ ทั้งนี้ภายในวงเงินสำหรับแต่ละรายการตั้งแต่ 300
ล้านบาทขึ้นไป อย่างไรก็ตาม หากการมอบอำนาจดังกล่าวให้กับคณะบุคคลใดบุคคลหนึ่ง ได้แก่
คณะกรรมการบริหาร และหากบุคคลใดบุคคลหนึ่งในคณะกรรมการบริหารอาจ มีส่วนได้ส่วนเสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
การอนุมัติของคณะกรรมการบริหารจะกระทำได้ก็ต่อเมื่อได้ทำตามเกณฑ์ เงื่อนไข
เพิ่มเติมที่กำหนดไว้ ได้แก่ การจัดทำรายงานประเมินราคาทรัพย์สิน จากผู้ประเมินราคาอิสระ 2
ราย เพื่อให้ได้ราคายุติธรรม ที่เปรียบเทียบได้

นอกจากนี้คณะกรรมการบริษัทอาจแต่งตั้งกรรมการผู้จัดการหรือมอบอำนาจให้บุคคลอื่นใดให้ดำเนินกิจการของบริษัทภายใต้การควบคุมของคณะกรรมการ
โดยการมอบอำนาจดังกล่าวต้องเป็นไปตามมติคณะกรรมการบริษัทที่มีกรรมการอิสระหรือกรรมการตรวจสอบเข้าร่วมประชุมหากกรรมการอิสระ
หรือ กรรมการตรวจสอบคัดค้านการมอบอำนาจนั้น ต้องบันทึกความเห็นของกรรมการดังกล่าว
ในรายงานการประชุมให้ชัดเจน ทั้งนี้การมอบอำนาจดังกล่าวจะต้องกำหนดขอบเขตอำนาจหน้าที่
และความรับผิดชอบของผู้รับมอบอำนาจไว้อย่างชัดเจนและต้องไม่มีลักษณะเป็นการมอบอำนาจที่ทำให้ผู้รับมอบอำนาจสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย

เว้นแต่อำนาจในการดำเนินการดังต่อไปนี้ จะกระทำได้ก็ต่อเมื่อได้รับอนุมัติจากที่ประชุมผู้ถือหุ้นก่อน
ทั้งกำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทฯ ให้กรรมการซึ่งมีส่วนได้เสียในเรื่องใด
ไม่มีสิทธิออกเสียงหรือลงคะแนนในเรื่องนั้น

1.  เรื่องที่กฎหมายกำหนดให้ต้องได้มติที่ประชุมผู้ถือหุ้น

2.  การทำรายการที่กรรมการมีส่วนได้เสียและอยู่ในข่ายที่กฎหมาย
    หรือข้อกำหนดของตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

3.  ในกรณีดังต่อไปนี้จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
    3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

-   การขายหรือโอนกิจการของบริษัทฯ ทั้งหมดหรือบางส่วนอย่างมีนัยสำคัญ

-   การซื้อหรือรับโอนกิจการของบริษัทอื่นหรือบริษัทเอกชนมาเป็นของบริษัทฯ

-   การทำ แก้ไข หรือเลิกสัญญาเกี่ยวกับการให้เช่ากิจการของบริษัท ทั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัทฯ หรือการรวมกิจการกับบุคคลอื่น
    โดยมีวัตถุประสงค์จะแบ่งกำไรขาดทุนกัน

-   การแก้ไขเพิ่มเติมหนังสือบริคณห์สนธิหรือข้อบังคับ

-   การเพิ่มทุน การลดทุน การออกหุ้นกู้ และการควบหรือเลิกบริษัท

ขอบเขตอำนาจหน้าที่ของคณะกรรมการตรวจสอบ

คณะกรรมการตรวจสอบ มีอำนาจหน้าที่ดังนี้

1.  สอบทานให้บริษัทฯ มีการรายงานทางการเงินอย่างถูกต้องและเปิดเผยเพียงพอ
    โดยการประสานงานกับผู้สอบบัญชีและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใด ๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทฯ ก็ได้

2.  สอบทานให้บริษัทฯ
    มีระบบควบคุมภายในและการตรวจสอบภายในที่มีความเหมาะสมและมีประสิทธิผล
    โดยสอบทานร่วมกับผู้สอบบัญชี

3.  สอบทานการปฏิบัติงานของบริษัทฯ ให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  พิจารณาคัดเลือกและเสนอแต่งตั้งผู้สอบบัญชีของบริษัทฯ
    รวมถึงพิจารณาเสนอค่าตอบแทนของผู้สอบบัญชี โดยคำนึงถึงความน่าเชื่อถือ
    ความเพียงพอของทรัพยากร และปริมาณงานตรวจสอบของสำนักงานสอบบัญชีนั้น
    รวมถึงประสบการณ์ของบุคคลากรที่ได้รับมอบหมายให้ทำการตรวจสอบบัญชีของบริษัทฯ

5.  พิจารณาเปิดเผยข้อมูลของบริษัทฯ
    ในกรณีที่เกิดรายการเกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  ปฏิบัติการอื่นใดตามที่คณะกรรมการบริษัทฯ มอบหมายและคณะกรรมการตรวจสอบเห็นชอบด้วย
    เช่น การทบทวนนโยบายการบริหารทางการเงินและบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหาร ทบทวนร่วมกับผู้บริหารของบริษัทฯ
    ในรายงานสำคัญ ๆ ที่ต้องเสนอต่อสาธารณชนตามกฎหมายกำหนด ได้แก่
    บทรายงานและการวิเคราะห์ของฝ่ายบริหาร เป็นต้น

7.  จัดทำรายงานของคณะกรรมการตรวจสอบ โดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวลงนามโดยประธานคณะกรรมการตรวจสอบ
    รายงานดังกล่าวควรประกอบด้วยข้อมูลต่อไปนี้

    -   ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทฯ
        ถึงความถูกต้อง ครบถ้วน และเชื่อถือได้

    -   ความเห็นเกี่ยวกับความเพียงพอของระบบควบคุมภายในของบริษัทฯ

    -   เหตุผลที่เชื่อว่าผู้สอบบัญชีของบริษัทฯ เหมาะสมที่จะได้รับแต่งตั้งต่อไปอีกวาระหนึ่ง

    -   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
        ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

    -   รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบ
        ภายใต้ขอบเขตหน้าที่และความรับผิดชอบ ที่ได้รับมอบหมายจากคณะกรรมการบริษัทฯ

ขอบเขตอำนาจหน้าที่ของคณะกรรมการบริหาร

คณะกรรมการบริหาร มีอำนาจหน้าที่ดังต่อไปนี้

1.  ให้กรรมการบริหารมีอำนาจดำเนินการตามนโยบายของคณะกรรมการบริษัท
    ซึ่งอยู่ภายใต้กฎหมายเงื่อนไข กฎระเบียบ และข้อบังคับของบริษัทฯ
    เว้นแต่รายการที่กฎหมายกำหนดให้ต้องได้มติที่ประชุมผู้ถือหุ้น

2.  มีอำนาจพิจารณาอนุมัติการกู้หรือการขอสินเชื่อใด ๆ จากสถาบันการเงิน
    รวมตลอดถึงการชำระหรือใช้จ่ายเงินเพื่อธุรกรรมตามปกติธุรกิจของบริษัท เช่น
    การใช้จ่ายเงินเพื่อการลงทุน เพื่อการจัดซื้อที่ดิน หรือจัดซื้อที่ดินพร้อมสิ่งปลูกสร้าง
    และใช้จ่ายเพื่อการดำเนินงานต่างๆ ทั้งนี้ ภายในวงเงินสำหรับแต่ละรายการไม่เกินกว่า 300
    ล้านบาท หรือจำนวนเทียบเท่า หรือเป็นไปตามที่คณะกรรมการบริษัทมอบหมาย

3.  มีอำนาจจัดทำ เสนอแนะ และกำหนดนโยบายทางธุรกิจ
    และกลยุทธ์ทางธุรกิจของบริษัทต่อคณะกรรมการบริษัท

4.  ดำเนินงานที่เกี่ยวข้องกับการบริหารงานทั่วไปของบริษัท
    รวมทั้งจัดตั้งโครงการสร้างองค์กรและการบริหารโดยให้ครอบคลุมทุกรายละเอียดของการคัดเลือกการฝึกอบรม
    การว่าจ้าง และการเลิกจ้างของพนักงานของบริษัท

5.  กำหนดแผนธุรกิจ อำนาจการบริหารงาน อนุมัติงบประมาณสำหรับประกอบธุรกิจประจำปี
    และงบประมาณรายจ่ายประจำปี
    และดำเนินการตามแผนทางธุรกิจและกลยุทธ์ทางธุรกิจโดยสอดคล้องกับนโยบาย
    และแนวทางธุรกิจที่ได้แถลงต่อคณะกรรมการบริษัท

6.  ปฏิบัติหน้าที่อื่น ๆ ตามที่ได้รับมอบหมายในแต่ละช่วงเวลาจากคณะกรรมการ

ทั้งนี้ การมอบอำนาจดังกล่าวข้างต้นให้แก่คณะกรรมการบริหารนั้น
กำหนดให้รายการที่กรรมการบริหาร หรือบุคคลที่อาจมีความขัดแย้งมีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทหรือบริษัทย่อยให้กรรมการบริหารซึ่งมีส่วนได้เสียในเรื่องใด
ไม่มีสิทธิออกเสียงลงคะแนนในเรื่องนั้น

  ขอบเขตหน้าที่ของกรรมการผู้จัดการ

กรรมการผู้จัดการ มีอำนาจหน้าที่ดังต่อไปนี้

1. ให้กรรมการผู้จัดการมีอำนาจดำเนินการตามที่คณะกรรมการบริษัทฯ
หรือคณะกรรมการบริหารได้มอบหมาย ซึ่งอยู่ภายใต้กฎระเบียบและข้อบังคับของบริษัทฯ
ในเรื่องที่เกี่ยวกับการดำเนินงานตามปกติของบริษัทซึ่งหมายถึง

-   การอนุมัติการจัดซื้อสินค้าวัสดุก่อสร้าง และบริการอื่นที่เกี่ยวข้องเพื่อประโยชน์ของบริษัท
    ทั้งนี้ไม่รวมถึงการจัดซื้อที่ดิน

-   การอนุมัติค่าใช้จ่ายในการดำเนินงาน ค่าใช้จ่ายในการขายและการบริหาร
    และรายจ่ายลงทุนให้เป็นไปตามงบประมาณที่ได้รับอนุมัติจากคณะกรรมการบริษัทฯ
    หรือคณะกรรมการบริหาร ทั้งนี้ไม่รวมการกู้ยืมและการค้ำประกัน

ทั้งนี้ การดำเนินการของกรรมการผู้จัดการดังกล่าว
จะต้องไม่มีลักษณะเป็นการทำรายการที่กรรมการผู้จัดการ หรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใด กับบริษัทฯ หรือบริษัทย่อย

การสรรหากรรมการและผู้บริหาร

เนื่องจากปัจจุบัน บริษัทฯ ไม่มีคณะกรรมการสรรหา
การคัดเลือกกรรมการบริหารและผู้บริหารมาจากการคัดเลือกโดยที่ประชุมคณะกรรมการบริษัทฯ
อย่างไรก็ตาม คณะกรรมการบริษัทฯ จะพิจารณาคัดสรรบุคคลผู้มีคุณวุฒิ ความรู้ ความสามารถ
และประสบการณ์การทำงานที่เกี่ยวข้อง รวมทั้งมีคุณสมบัติตามมาตรา 68
แห่งพระราชบัญญัติบริษัทมหาชนจำกัด พ.ศ. 2535
และตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
เพื่อประโยชน์ต่อการดำเนินงานของบริษัทฯให้มีประสิทธิภาพ

ในการเลือกตั้งคณะกรรมการบริษัทฯ จะกระทำโดยที่ประชุมผู้ถือหุ้น
ตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดตาม (1)
    เลือกตั้งบุคคลเดียวหรือหลายคนเป็นกรรมการก็ได้แต่จะแบ่งคะแนนเสียงให้แก่ผู้ใดมากน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือพึงเลือกได้ในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่พึงมีหรือพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด

    บริษัทจัดให้มีคณะกรรมการบริษัทไม่น้อยกว่า 5 คน
    โดยกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
    และกรรมการบริษัทต้องปฏิบัติหน้าที่ให้เป็นไปตามกฎหมาย วัตถุประสงค์
    และข้อบังคับของบริษัทตลอดจนมติของที่ประชุมผู้ถือหุ้น

ในการประชุมสามัญประจำปีทุกครั้ง ให้กรรมการออกจากตำแหน่งจำนวนหนึ่งในสามเป็นอัตรา
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม กรรมการซึ่งจะลาออกระหว่างปีที่ 1 และ 2
จะตัดสินโดยใช้วิธีจับฉลาก ในปีต่อๆไป
กรรมการซึ่งจะลาออกจะพิจารณาจากระยะเวลาการทำงานที่ยาวนานที่สุด
แต่สามารถกลับมาอยู่ในตำแหน่งในปีถัดไป
ในกรณีที่การประชุมผู้ถือหุ้นมีมติให้กรรมการคนใดคนหนึ่งออกจากตำแหน่งก่อนถึงกำหนดตามวาระด้วยคะแนนเสียงไม่น้อยกว่าสามในสี่
ของจำนวนผู้ถือหุ้นซึ่งมาประชุม และมีสิทธิออกเสียง
และมีหุ้นนับรวมกันได้ไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

+--------------------+----------------+--------------------------------+
| ชื่อ-สกุล             |                | จำนวนครั้งที่เข้าประชุม/จำนวนครั้งของ  |
|                    |                |                                |
|                    |                | การประชุมปี 2549                 |
+--------------------+----------------+--------------------------------+
| 1. นายเอกกมล       | คีรีวัฒน์          | 5/5                            |
+--------------------+----------------+--------------------------------+
| 2. นายอภิสิทธิ์        | งามอัจฉริยะกุล    | 5/5                            |
+--------------------+----------------+--------------------------------+
| 3. นายสมชัย         | วนาวิทย         | 5/5                            |
+--------------------+----------------+--------------------------------+
| 4. นายสุนทร         | อาจอำนวยวิภาส   | 5/5                            |
+--------------------+----------------+--------------------------------+
| 5. นางสาววิไลพร     | พันธ์ศรีมังกร      | 5/5                            |
+--------------------+----------------+--------------------------------+
| 6. นายสุเมธ         | เลิศตันติสุนทร     | 5/5                            |
+--------------------+----------------+--------------------------------+
| 7. นายสมศักดิ์        | งามอัจฉริยะกุล    | 5/5                            |
+--------------------+----------------+--------------------------------+
| 8. นายธนกฤษณ์       | งามอัจฉริยะกุล    | 5/5                            |
+--------------------+----------------+--------------------------------+
| 9. นางสาวเพียงใจ    | แซ่โง้ว          | 5/5                            |
+--------------------+----------------+--------------------------------+
| 10. นางสาวขวัญจิตร์   | อุดมสุขนิรันดร     | 5/5                            |
+--------------------+----------------+--------------------------------+
| 11. นางเอกมณี       | กุลจรัญชัย        | 5/5                            |
+--------------------+----------------+--------------------------------+

3.  ค่าตอบแทนผู้บริหาร

ค่าตอบแทนคณะกรรมการที่เป็นตัวเงิน มีรายละเอียดดังนี้

  --------------------- ---------------- --------------------------------
  ชื่อ-สกุล                                 ค่าตอบแทนเงินเดือน(บาท)

  1. นายเอกกมล          คีรีวัฒน์            240,000

  2. นายอภิสิทธิ์           งามอัจฉริยะกุล      120,000

  3. นายสมชัย            วนาวิทย           120,000

  4. นายสุนทร            อาจอำนวยวิภาส     300,000

  5. นางสาววิไลพร        พันธ์ศรีมังกร        180,000

  6. นายสุเมธ            เลิศตันติสุนทร       180,000

  7. นายสมศักดิ์           งามอัจฉริยะกุล      120,000

  8. นายธนกฤษณ์          งามอัจฉริยะกุล      120,000

  9. นางสาวเพียงใจ       แซ่โง้ว            120,000

  10. นางสาวขวัญจิตร์      อุดมสุขนิรันดร       120,000

  11. นางเอกมณี          กุลจรัญชัย          120,000

  รวม                                    1,740,000
  --------------------- ---------------- --------------------------------

ค่าตอบแทนของคณะกรรมการบริษัทตามมติที่ประชุมสามัญผู้ถือหุ้น ประจำปี 2549 ณ

วันที่ 4 เมษายน 2549 จะเป็นในรูปของเงินเดือนทั้งหมด โดยจะเริ่มตั้งแต่วันที่ประชุมผู้ถือหุ้น
ซึ่งมีมูลค่าเท่ากับ

-   ค่าตอบแทนสำหรับกรรมการที่มิใช่กรรมการตรวจสอบรวมจำนวน 8 ท่านเท่ากับ 1.08
    ล้านบาทต่อปี

-   ค่าตอบแทนสำหรับกรรมการตรวจสอบรวมจำนวน 3 ท่านเท่ากับ 0.66 ล้านบาทต่อปี

ส่วนค่าตอบแทนของผู้บริหารของบริษัทฯ
จะได้รับในรูปของเงินเดือนและโบนัสซึ่งขึ้นอยู่กับผลการดำเนินงานของบริษัทฯในแต่ละปี ซึ่งไม่เกิน
14,000,000 บาทต่อปี

ค่าตอบแทนอื่น

-ไม่มี-

9.4 การกำกับดูแลกิจการ (Code of Best Practices)

คณะกรรมการเข้าใจบทบาท หน้าที่ ความรับผิดชอบของคณะกรรมการที่มีต่อบริษัทฯ และผู้ถือหุ้น
และได้ปฏิบัติตามข้อพึงปฏิบัติสำหรับกรรมการบริษัทจดทะเบียนที่เป็นไปตามแนวทางของตลาดหลักทรัพย์แห่งประเทศไทย
ไม่ว่าจะเป็นการกำหนดให้มีการเปิดเผยข้อมูลสารสนเทศต่อนักลงทุน
หรือการขออนุมัติที่ประชุมคณะกรรมการในการเข้าทำรายการต่างๆ ของบริษัทฯ
ซึ่งจะสามารถสรุปได้ดังนี้

นโยบายเกี่ยวกับการดูแลกิจการ

  คณะกรรมการของบริษัท คำนึงถึงความสำคัญของนโยบาย เกี่ยวกับการกำกับดูแลกิจการที่ดี
  โดยกำหนดเป็นนโยบาย เน้นในเรื่องความโปร่งใสในการดำเนินกิจการสามารถตรวจสอบได้
  จะมีการเปิดเผยข้อมูลให้กับสาธารณะและผู้ถือหุ้นอย่างสม่ำเสมอ
  นอกจากนี้บริษัทยังให้ความสำคัญต่อระบบการควบคุมและการตรวจสอบภายใน
  ส่วนการบริหารความเสี่ยงบริษัทพยายาม ควบคุมและบริหารความเสี่ยงอย่างใกล้ชิด
  และยังคำนึงถึงเรื่องจริยธรรมในการดำเนินธุรกิจ โดยดำรงไว้ซึ่งความเป็นธรรมต่อคู่ค้า ผู้ถือหุ้น
  และผู้มีส่วนได้เสีย
  ทุก ๆ กลุ่ม

สิทธิของผู้ถือหุ้น

  บริษัทให้ความสำคัญเกี่ยวกับสิทธิของผู้ถือหุ้นทุกๆคนอย่างเท่าเทียมกัน
  เช่นบริษัทจะแจ้งให้ผู้ถือหุ้นทราบถึงความคืบหน้าจากการดำเนินงานของบริษัท อย่างสม่ำเสมอ
  ผู้ถือหุ้นมีสิทธิเท่าเทียมกันในการดำเนินงานของบริษัทฯ สอบถามและแสดงความคิดเห็น
  รวมถึงข้อเสนอแนะต่างๆ
  โดยจะแจ้งให้ผู้ถือหุ้นทราบโดยตรงหรือผ่านทางตลาดหลักทรัพย์แห่งประเทศไทย

  เนื่องจากบริษัทคำนึงถึงผู้ถือหุ้นทุกท่าน ไม่ว่าท่านจะมีหุ้นอยู่น้อยหรือมาก
  บริษัทถือว่าท่านคือเจ้าของบริษัทผู้หนึ่ง
  ฉะนั้นบริษัทจะแจ้งให้ผู้ถือหุ้นทราบล่วงหน้าก่อนวันประชุมอย่างน้อย 7
  วันพร้อมรายละเอียดเกี่ยวกับวาระการประชุม และบริษัทยังให้ความสำคัญกับทุกๆ
  เรื่องของผู้ถือหุ้นที่ออกความเห็น

สิทธิของผู้มีส่วนได้เสีย

  บริษัทให้ความสำคัญกับผู้มีส่วนได้เสียกลุ่มต่างๆ ทุกกลุ่มไม่ว่าจะเป็นลูกค้า เจ้าหนี้ คู่แข่ง
  ตลอดจนพนักงานและผู้บริหารของบริษัทให้ได้รับความเป็นธรรมอย่างเท่าเทียมกัน
  เช่นการจัดหาผลิตภัณฑ์ตามที่สัญญาไว้กับลูกค้า
  มีความรับผิดชอบต่อลูกค้าทั้งในด้านคุณภาพของผลิตภัณฑ์
  และการให้บริการหลังการขายและรักษาความลับของลูกค้า
  และการปฏิบัติตามกติกาการแข่งขันที่ดีต่อคู่แข่งขัน เป็นต้น

การประชุมผู้ถือหุ้น

  บริษัทมีนโยบายให้ผู้ถือหุ้นสามารถเข้าร่วมประชุมโดยไม่ยุ่งยาก
  จัดให้มีข้อมูลเพียงพอในการพิจารณา โดยมีระยะเวลาพอสมควร
  และจัดเตรียมหนังสือมอบฉันทะสำหรับผู้ถือหุ้นที่ไม่สามารถเข้าร่วมประชุมได้ด้วยตัวเอง
  และจัดเตรียมสถานที่ๆ
  เดินทางสะดวกตลอดจนกำหนดเวลาในการประชุมให้ผู้ถือหุ้นให้มีโอกาสสอบถามหรือแสดงความเห็นได้อย่างเต็มที่

ภาวะผู้นำและวิสัยทัศน์

  คณะกรรมการของบริษัทประกอบด้วยกรรมการที่มีความรู้ ความสามารถ
  และประสบการณ์ในการดำเนินธุรกิจมาเป็นเวลานาน ซึ่งทำหน้าที่กำหนดนโยบาย กลยุทธ์
  แผนธุรกิจ วิสัยทัศน์ เป้าหมาย ภารกิจ และงบประมาณของบริษัท
  นอกจากนี้ยังกำกับดูแลให้ฝ่ายจัดการ ดำเนินธุรกิจให้เป็นไปตาม
  แผนงานให้บรรลุเป้าหมายที่วางไว้
  คณะกรรมการยังช่วยเสนอแนะระบบการควบคุมและตรวจสอบภายใน
  ตลอดจนการบริหารความเสี่ยงให้บริษัทได้รับประโยชน์สูงสุด

ความขัดแย้งทางผลประโยชน์

  บริษัทมีนโยบายในการขจัดความขัดแย้งทางผลประโยชน์โดยบริษัทได้กำหนดให้คณะกรรมการตรวจสอบพิจารณาและเป็นผู้อนุมัติรายการระหว่างกันดังรายละเอียดในข้อ
  11 ซึ่งคณะกรรมการตรวจสอบจะนำเข้าที่ประชุมของคณะกรรมการของบริษัทเพื่อพิจารณา
  โดยผู้มีส่วนได้เสียจะงดออกเสียงเพื่อความเป็นธรรม และเพื่อผลประโยชน์สูงสุดของบริษัท
  บริษัทจะปฏิบัติตามหลักเกณฑ์ของตลาดหลักทรัพย์ และเปิดเผยรายละเอียด มูลค่ารายการ คู่สัญญา
  และความจำเป็นไว้ในรายงานประจำปี และแบบ 56-1 ทุกครั้ง

  ส่วนการดูแลเรื่องการใช้ข้อมูลภายใน บริษัทมีนโยบายให้ผู้บริหารปฏิบัติตามมาตรา 59
  แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และห้ามการใช้ข้อมูลภายใน
  เพื่อผลประโยชน์ของตนเอง

จริยธรรมธุรกิจ

  คณะกรรมการและผู้บริหารของบริษัทได้
  ติดต่อสื่อสารกับพนักงานทุกคนของบริษัทให้ปฏิบัติหน้าที่ด้วยความซื่อสัตย์ สุจริต
  และรับผิดชอบต่อผู้มีส่วนได้เสีย ผู้ถือหุ้นและทุกฝ่ายที่เกี่ยวข้องอยู่ตลอดเวลา
  เพื่อเป็นการสร้างวัฒนธรรมขององค์กรให้สำนึกในความรับผิดชอบต่อสังคมเสมอ
  โดยบริษัทกำหนดให้กรรมการบริษัท ปฏิบัติตามข้อพึงปฏิบัติที่ดีสำหรับกรรมการบริษัทจดทะเบียน
  (Best Code of Practices) ตามแนวทางของตลาดหลักทรัพย์แห่งประเทศไทย

  นอกจากนี้ บริษัทกำลังจัดทำแนวทางเกี่ยวกับจริยธรรมธุรกิจ หรือหลักจรรยาบรรณ (Code of
  Ethics and statement of Business Conduct)
  เป็นลายลักษณ์อักษรให้แก่กรรมการและพนักงานทุกคน เพื่อถือปฏิบัติอีกด้วย

การถ่วงดุลของกรรมการที่ไม่เป็นผู้บริหาร

  คณะกรรมการบริษัทจำนวน 11 ท่านประกอบด้วย

-   กรรมการที่เป็นผู้บริหาร 7 ท่าน

-   กรรมการที่เป็นอิสระ 4 ท่าน

  ดังนั้น กรรมการที่เป็นอิสระ คิดเป็น 1 ใน 3 ของกรรมการทั้งคณะ

การรวมหรือแยกตำแหน่ง

  ปัจจุบัน ประธานคณะกรรมการบริษัทไม่เป็นบุคคลเดียวกับกรรมการผู้จัดการบริษัท
  โดยประธานคณะกรรมการบริษัทไม่เป็นลูกจ้างของบริษัท
  และไม่ได้เป็นผู้ถือหุ้นรายใหญ่หรือมีนัยยะสำคัญ
  ดังนั้นจึงมีความเป็นอิสระในการปฏิบัติหน้าที่อย่างเต็มที่ นอกจากนี้
  บริษัทมีการแต่งตั้งคณะกรรมการตรวจสอบซึ่งประกอบด้วยคณะกรรมการที่มีความเป็นอิสระจำนวน
  3 ท่าน ทำหน้าที่ในการถ่วงดุลและตรวจทานการบริหารงานของบริษัทอีกด้วย

ค่าตอบแทนกรรมการและผู้บริหาร

  ค่าตอบแทนกรรมการ ได้ถูกกำหนดไว้อย่างชัดเจนและโปร่งใส โดยคำนึงถึงภาระหน้าที่ๆ
  ได้รับมอบหมาย ตลอดจนความรับผิดชอบ และได้ขออนุมัติจากที่ประชุมผู้ถือหุ้นทุกๆปี

  ค่าตอบแทนผู้บริหาร คณะกรรมการบริษัทได้ให้นโยบายในการกำหนดค่าตอบแทน
  ให้แก่ผู้บริหารโดยคำนึงถึงหลักความยุติธรรม
  และสูงเพียงพอที่จะดึงดูดและรักษาผู้บริหารที่มีคุณสมบัติที่ต้องการ
  โดยสามารถสร้างแรงจูงใจให้มีการปฏิบัติงานที่มีคุณภาพและมาตรฐานที่ดี

  ทั้งนี้ค่าตอบแทนกรรมการและผู้บริหารจะถูกเปิดเผยในแบบ 56-1

การประชุมคณะกรรมการ

  คณะกรรมการจะมีตารางกำหนดการประชุมล่วงหน้าตลอดปี โดยปกติจะประชุมอย่างน้อยทุก ๆ 2
  เดือน และจะมีการประชุมพิเศษเพิ่มตามความจำเป็น โดยจะมีวาระกำหนดไว้ชัดเจนล่วงหน้า
  โดยประธานกรรมการหรือกรรมการที่ประธานมอบหมายจะมีหนังสือเชิญประชุมพร้อมระเบียบวาระการประชุม
  และเอกสารประกอบการพิจารณาส่งให้ล่วงหน้าอย่างน้อย 7 วัน
  เพื่อให้กรรมการได้ศึกษาข้อมูลก่อนเข้าร่วมการประชุม

คณะอนุกรรมการ

  บริษัทได้แต่งตั้งคณะกรรมการตรวจสอบเมื่อวันที่ 17 มกราคม 2548
  ประกอบด้วยกรรมการที่เป็นอิสระทั้ง 3 ท่านดังนี้

1. นายสุนทร อาจอำนวยวิภาส ประธานกรรมการตรวจสอบ

2. นางสาววิไลพร พันธ์ศรีมังกร กรรมการตรวจสอบ

3. นายสุเมธ เลิศตันติสุนทร กรรมการตรวจสอบ

  กรรมการตรวจสอบจะมีการประชุมและรายงานต่อคณะกรรมการบริษัทในเรื่องดังต่อไปนี้

-   สอบถามรายงานทางการเงินของบริษัทก่อนเสนอต่อคณะกรรมการ

-   ประสานงานกับฝ่ายตรวจสอบภายในของบริษัท
    การรายงานผลการตรวจสอบการประเมินผลของระบบการควบคุมภายในบริษัท

-   สอบถามและพิจารณารายการซึ่งอาจมีความขัดแย้งกันทางผลประโยชน์

-   พิจารณารายการระหว่างกัน

คุณสมบัติของกรรมการอิสระ

คณะกรรมการบริษัทกำหนดคุณสมบัติของกรรมการอิสระให้เป็นไปตามข้อกำหนดของตลาดหลักทรัพย์เรื่องคุณสมบัติของกรรมการตรวจสอบดังนี้

1.  ถือหุ้นไม่เกินร้อยละ 5 ของทุนชำระแล้วของบริษัทฯ บริษัทฯในเครือ บริษัทร่วม
    หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2.  เป็นกรรมการที่ไม่มีส่วนร่วมในการบริหารงานในบริษัทฯ บริษัทในเครือ บริษัทร่วม
    บริษัทที่เกี่ยวข้อง หรือ ผู้ถือหุ้นรายใหญ่ของบริษัทฯ รวมทั้งไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำจากบริษัทฯ บริษัทในเครือ บริษัทร่วม
    บริษัทที่เกี่ยวข้องหรือผู้ถือหุ้นรายใหญ่ของบริษัทฯ

3.  เป็นกรรมการที่ไม่มีผลประโยชน์หรือส่วนได้ส่วนเสียไม่ว่าทางตรงหรือทางอ้อมทั้งในด้านการเงิน
    และบริหารงานของบริษัทฯ บริษัทในเครือ บริษัทร่วม หรือผู้ถือหุ้นรายใหญ่ของบริษัทฯ
    และรวมถึงไม่มีผลประโยชน์หรือส่วนได้เสียในลักษณะดังกล่าวในเวลา 1
    ปีก่อนได้รับการแต่งตั้ง ยกเว้นคณะกรรมการบริษัทได้พิจารณาอย่างรอบคอบแล้วเห็นว่า
    การเคยมีผลประโยชน์หรือส่วนได้เสียนั้นจะไม่มีผลกระทบต่อการปฏิบัติหน้าที่และการให้ความเห็นที่เป็นอิสระ

4.  เป็นกรรมการที่ไม่ใช่เป็นผู้ที่เกี่ยวข้องหรือญาติสนิทของผู้บริหาร หรือผู้ถือหุ้นรายใหญ่ของบริษัท

5.  เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการของบริษัทฯ
    ผู้ถือหุ้นรายใหญ่ หรือ ผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

6.  สามารถปฏิบัติหน้าที่
    แสดงความเห็นหรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัทได้โดยอิสระ
    ไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัทฯ
    รวมทั้งผู้ที่เกี่ยวข้องหรือญาติสนิทของบุคคลดังกล่าว

ระบบการควบคุมและการตรวจสอบภายใน

  บริษัทให้ความสำคัญต่อระบบควบคุมภายในสำหรับทั้งระดับบริหารและระดับปฏิบัติการจึงได้กำหนดภาระหน้าที่และอำนาจในการดำเนินการของผู้บริหารและพนักงานเป็นลายลักษณ์อักษร
  มีการควบคุมดูแลการใช้ทรัพย์สินให้เกิดประโยชน์มากที่สุด
  บริษัทได้มีการว่าจ้างผู้เชี่ยวชาญในการตรวจสอบระบบการควบคุมภายใน
  คือบริษัทสอบบัญชีธรรมนิติ จำกัด เมื่อเดือนตุลาคม 2547
  เพื่อตรวจสอบและจัดทำระบบตรวจสอบการควบคุมภายในบริษัทฯ
  รวมทั้งติดตามประเมินผลการปฏิบัติงานของหน่วยงานที่เกี่ยวข้องเป็นรายเดือน ในช่วงต้น ๆ
  โดยบริษัทฯมีหน่วยงานตรวจสอบภายใน
  เพื่อประสานการทำงานร่วมกับบริษัทตรวจสอบภายในที่เป็นภายนอก
  เพื่อให้มั่นใจว่าเป็นไปตามระเบียบและวิธีปฏิบัติตามที่บริษัทกำหนด

รายงานของคณะกรรมการ

  คณะกรรมการของบริษัทเป็นผู้รับผิดชอบต่องบการเงินรวมของบริษัท สารสนเทศทางการเงิน
  การดำเนินธุรกิจที่สำคัญ และการกำกับดูแลบริษัท ที่ปรากฏในรายงานประจำปี นอกจากนี้
  คณะกรรมการบริษัทยังมีการจัดให้มีคณะกรรมการตรวจสอบ เพื่อช่วยพิจารณาและกลั่นกรองงาน
  ซึ่งคณะกรรมการตรวจสอบทั้งหมดไม่เป็นผู้บริหารและเป็นอิสระ

ความสัมพันธ์กับผู้ลงทุน

  คณะกรรมการจะให้ความสำคัญ ต่อการเปิดเผยข้อมูลที่ครบถ้วน และถูกต้องทันเวลา
  ทั้งข้อมูลทางการเงิน และข้อมูลทั่วไป
  ตลอดจนข้อมูลสำคัญที่มีผลกระทบต่อราคาหลักทรัพย์ของบริษัทเมื่อหลักทรัพย์ได้รับอนุมัติให้เป็นหลักทรัพย์จดทะเบียน
  ทั้งรายงานผ่านผู้ถือหุ้นโดยตรง และเผยแพร่ทางสื่อของตลาดหลักทรัพย์ และ Web site
  ของบริษัทได้แก่ http://www.kcproperty.co.th นอกจากนั้น
  บริษัทยังได้มีการจัดตั้งหน่วยงานผู้ลงทุนสัมพันธ์ (Investor Relations)
  เพื่อติดต่อสื่อสารกับผู้ลงทุน ทั้งนี้ผู้ลงทุนและผู้สนใจสามารถติดต่อขอข้อมูลบริษัทได้ที่ นายสมชัย
  วนาวิทย โทร. 0-2373-7788 โทรสาร 0-2373-4966 หรือ Email Address:
  vanavit@kcproperty.co.th

9.5 การดูแลเรื่องการใช้ข้อมูลภายใน

บริษัทฯ มีนโยบายห้ามกรรมการและผู้บริหารใช้ข้อมูลภายในที่มีสาระสำคัญของบริษัทฯ
ซึ่งยังไม่ได้เปิดเผยต่อสาธารณชนเพื่อประโยชน์ต่อตนเองหรือผู้อื่น
รวมถึงการซื้อขายหลักทรัพย์ของบริษัทฯ โดยมีวิธีการดูแลผู้บริหารในการนำข้อมูลภายในของบริษัทฯ
ไปใช้เพื่อประโยชน์ส่วนตนหรือผู้อื่น ดังนี้

1.  ดำเนินการแจ้งผู้บริหารในฝ่ายต่างๆ
    ให้เข้าใจถึงภาระหน้าที่ในการรายงานการถือหลักทรัพย์ในบริษัทฯ ของตนเอง คู่สมรส
    และบุตรที่ยังไม่บรรลุนิติภาวะ ตลอดจนรายงานการเปลี่ยนแปลงการถือหลักทรัพย์ตามมาตรา
    59 และบทกำหนดโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ.
    2535

2.  ดำเนินการส่งหนังสือเวียนแจ้งให้ผู้บริหารทราบว่า ผู้บริหารที่ได้รับทราบข้อมูลภายใน
    ซึ่งมีผลกระทบต่อการเปลี่ยนแปลงราคาหลักทรัพย์
    ควรหลีกเลี่ยงหรืองดการซื้อขายหลักทรัพย์ของบริษัทฯ ในช่วงระยะเวลา 1 เดือน
    และห้ามไม่ให้เปิดเผยข้อมูลที่เป็นสาระสำคัญนั้นต่อบุคคลอื่น
    ก่อนที่งบการเงินหรือข้อมูลภายในนั้นจะเปิดเผยต่อสาธารณชน
    พร้อมกับได้วางมาตรการลงโทษและแจ้งให้ทราบถึงบทลงโทษซึ่งเริ่มตั้งแต่ตักเตือนด้วยวาจา
    ตักเตือนเป็นลายลักษณ์อักษร พักงานชั่วคราว และออกจากงานตามลำดับ

3.  กำหนดเวลาในการประกาศผลการดำเนินงาน
    และข้อมูลข่าวสารที่เป็นสาระสำคัญซึ่งมีผลต่อการเปลี่ยนแปลงของราคาหลักทรัพย์
    และมีผลกระทบต่องบการเงินของบริษัทภายใน 45 วันนับจากวันสิ้นไตรมาส และ60
    วันนับจากวันสิ้นงวดบัญชี

ทั้งนี้ เพื่อดำเนินการควบคุมดูแลและตรวจสอบการดำเนินการดังกล่าว บริษัทฯ
มีนโยบายให้ผู้บริหารที่มีหน้าที่จัดทำรายงานการถือครองและการเปลี่ยนแปลงการถือหลักทรัพย์ตามมาตรา
59 แจ้งให้คณะกรรมการบริหารทราบ นอกจากนั้นบริษัทฯ
ได้แจ้งให้กรรมการและพนักงานที่มีส่วนเกี่ยวข้องกับข้อมูลภายในทราบเป็นรายลักษณ์อักษรและให้ปฏิบัติตามโดยเคร่งครัด
หากผู้ใดฝ่าฝืนจะถูกลงโทษตามข้อบังคับของบริษัทฯ

9.6 บุคลากร

ณ สิ้นสุดเดือนธันวาคม 2549 บริษัทฯ มีพนักงานจำนวนทั้งสิ้น 236 คน เป็นพนักงานประจำทั้งหมด
แบ่งตามสายงาน มีรายละเอียดดังนี้

  -----------------------------------------------------------------------
  สายงาน                                จำนวนพนักงาน (คน)
  ------------------------------------- ---------------------------------
  การตลาดและการขาย                      41

  ก่อสร้างบ้าน                             82

  บัญชีและการเงิน                          33

  สนับสนุนปฏิบัติการ                         80

  รวม                                   236
  -----------------------------------------------------------------------

นอกจากนั้น
บริษัทยังมีสวัสดิการเงินสมทบกองทุนสำรองเลี้ยงชีพให้แก่พนักงานที่ทำงานมาครบระยะเวลา 1 ปี
โดยจะคิดหักจากเงินเดือนร้อยละ 3 และบริษัทฯ เก็บสมทบให้อีกร้อยละ 3 เช่นกัน
สำหรับประมาณการค่าตอบแทนประพนักงานอยู่ที่ประมาณ 67 ล้านบาทต่อปี

9.7 นโยบายในการพัฒนาพนักงาน

บริษัทฯ มีนโยบายสนับสนุนการพัฒนาทรัพยากรบุคคลอย่างสม่ำเสมอ
เพื่อให้พนักงานมีศักยภาพในการปฏิบัติงาน มีความก้าวหน้าในหน้าที่การงานอย่างมีคุณภาพ
และสามารถเจริญก้าวหน้าในสายงานของตน เช่น
มีการฝึกอบรมประจำปีทั้งหลักสูตรปกติและโครงการพิเศษสำหรับพนักงานทั่วไปและผู้บริหาร